pietergrdevilliers: Kwaai spiritualiteit
Richard Rohr is welbekend in Suid-Afrika. Hy is ook een van die bekende spiritualiteitskrywers van ons tyd.
Daarom is ek meer as normaalweg geïnteresseerd in sy kwaai artikel oor die Rooms-Katolieke optrede teen Noord-Amerikaanse nonne met hul onlangse verslag (sien 'n blog van my verlede week hieroor).
Die verontwaardiging oor die verslag en optrede van die Vatikaan loop wyd en diep in Noord-Amerika. Die formulering, hoofletters en harde taal van Rohr se artikel weerspieël hierdie verontwaardiging. Rohr ontbloot ook die donker kante van hierdie optrede deur uit te wys hoedat die gees van die belangrike tweede Vatikaanse concilie afgebreek word sonder dat dit amptelik bevraagteken word.
Wat dit soveel interessanter en belangriker maak, is dat Rohr iemand is wat spiritualiteit van die binnekant uit ken.
Dit wys vir 'n mens die profetiese karakter van spiritualiteit.
Ons is nooit vry as iemand in die liggaam van Christus onvry is nie. Dit is des te meer rede om mense soos Rohr en Sandra Schneiders in ons gebede to onthou. Hulle is dapper, want die maghebbers is sterk, en - listig.
Hier is sy artikel:
Posted by Pieter G R de Villiers at 9:50 PM